Πρώτα απ όλα, το διαμέρισμα δεν βρίσκεται σε καλή τοποθεσία, καθώς ένας άστεγος κοιμάται κάτω από την είσοδο του διαμερίσματος και σε ολη την περιοχη κυκλοφορούν περίεργοι άνθρωποι διαφορων εθνικοτητων με κουκούλες και fullfaces. Τις ημέρες που έμενα εκεί, ο δρόμος του διαμερίσματος ήταν κλειστός με πλαστικές μπάρες από την αστυνομία, επομένως δεν ήταν εφικτή η άφιξη στην οδό με το αυτοκίνητο.
Επίσης υπάρχουν διάφορα προβλήματα με το διαμέρισμα.
Αναγράφεται πως το διαμέρισμα παρέχει τηλεόραση, αλλά η τηλεόραση δεν είναι συνδεδεμένη με κεραία, επομένως δεν δείχνει κάτι. Αναγράφεται πως υπάρχει διαθεσιμο wifi, αλλά δεν υπάρχει πουθενά ρουτερ στο διαμέρισμα, επομένως δεν υπάρχει wifi. Όσον αφορά άλλες οικιακές συσκευές, δεν παρέχεται καμία. Δεν παρέχεται πιστολάκι για τα μαλλιά ή σίδερο για τα ρούχα. Επομένως πριν την έξοδο από το σπίτι δεν μπορείς να έχεις κάνει μπάνιο γιατί δεν μπορείς να στεγνώσεις τα μαλλιά σου.
Επίσης, το διαμέρισμα δεν έχει καμία κρεμάστρα, που το καθιστά δύσχρηστο. Επίσης, στο μπάνιο δεν μπορείς να ακουμπήσεις κανένα καλλυντικό αφού ο νιπτήρας είναι στρογγυλός και δεν υπάρχει ούτε ένα ράφι, όπως και το χαρτί υγείας που δεν μπορείς να το αφήσεις πουθενά, παρα μόνο να το κρατάς. Δεν υπάρχει ούτε κρεμάστρα για τις βρεγμένες πετσέτες μετά το μπάνιο. Τα σεντόνια και οι πετσέτες ήταν πολύ καθαρά, αλλά οι πολυθρόνες στην είσοδο είχαν κίτρινους λεκέδες από την πολύ χρήση. Το κρεβάτι έχει από μια πρίζα στις δύο άκρες του, αλλά έχει συνδεδεμένο φωτιστικό, επομένως επιλέγεις αν θες να φορτίσεις κινητό ή να έχεις φως.